ddrg/super_eurlex huggingface dataset:
Kommissionens forordning (EF) nr. 2054/2003

af 21. november 2003

om tilføjelse til bilaget til forordning (EF) nr. 2400/96 om optagelse af visse betegnelser i registeret over beskyttede oprindelsesbetegnelser og beskyttede geografiske betegnelser (Mantequilla de l'Alt Urgell y la Cerdanya eller Mantega de l'Alt Urgell i la Cerdanya)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler(1), senest ændret ved forordning (EF) nr. 806/2003(2), særlig artikel 6, stk. 3 og 4, og

ud fra følgende betragtninger:

(1) I henhold til artikel 5 i forordning (EØF) nr. 2081/92 har Spanien sendt Kommissionen en ansøgning om registrering af betegnelsen "Mantequilla de l'Alt Urgell y la Cerdanya" eller "Mantega de l'Alt Urgell i la Cerdanya" som oprindelsesbetegnelse.

(2) Det er i henhold til nævnte forordnings artikel 6, stk. 1, blevet konstateret, at ansøgningen er i overensstemmelse med forordningen, bl.a. indeholder den alle de oplysninger, der er fastsat i forordningens artikel 4.

(3) Efter offentliggørelsen i Den Europæiske Unions Tidende(3) har Kommissionen ikke i henhold til artikel 7 i forordning (EØF) nr. 2081/92 modtaget nogen indsigelse mod den betegnelse, der er anført i bilaget til nærværende forordning.

(4) Betegnelsen bør derfor optages i registret over beskyttede oprindelsesbetegnelser og beskyttede geografiske betegnelser og er dermed beskyttet i EF som oprindelsesbetegnelse.

(5) Bilaget til nærværende forordning supplerer bilaget til Kommissionens forordning (EF) nr. 2400/96(4), senest ændret ved forordning (EF) nr. 1979/2003(5) -

UDSTEDT FØLGENDE FORORDNING:

Artikel 1

Bilaget til forordning (EF) nr. 2400/96 suppleres med den betegnelse, der er anført i bilaget til nærværende forordning, og betegnelsen optages i registret over beskyttede oprindelsesbetegnelser og beskyttede geografiske betegnelser som beskyttet oprindelsesbetegnelse (BOB) efter artikel 6, stk. 3, i forordning (EØF) nr. 2081/92.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. november 2003.

På Kommissionens vegne

Franz Fischler

Medlem af Kommissionen

(1) EFT L 208 af 24.7.1992, s. 1.

(2) EUT L 122 af 16.5.2003, s. 1.

(3) EUT C 56 af 11.3.2003, s. 2 (Mantequilla de l'Alt Urgell y la Cerdanya eller Mantega de l'Alt Urgell i la Cerdanya).

(4) EFT L 327 af 18.12.1996, s. 11.

(5) EUT L 294 af 12.11.2003, s. 5.

BILAG

PRODUKTER I TRAKTATENS BILAG I BEREGNET TIL KONSUM

Olie og andre fedtstoffer

SPANIEN

Mantequilla de l'Alt Urgell y la Cerdanya eller Mantega de l'Alt Urgell i la Cerdanya (BOB).
Kommissionens forordning (EF) nr. 2112/2003

af 1. december 2003

om berigtigelse af forordning (EF) nr. 1334/2003 om ændring af godkendelsesbetingelserne for en række tilsætningsstoffer til foderstoffer, der tilhører gruppen "mikromineraler"

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/524/EØF af 23. november 1970 om tilsætningsstoffer til foderstoffer(1), senest ændret ved Kommissionens forordning (EF) nr. 1756/2002(2), særlig artikel 3, 9d og 9e, og

ud fra følgende betragtninger:

(1) Bilaget til Kommissionens forordning (EF) nr. 1334/2003(3) indeholder en skrivefejl, som må rettes.

(2) De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

UDSTEDT FØLGENDE FORORDNING:

Artikel 1

Bilaget til forordning (EF) nr. 1334/2003 ændres som angivet i bilaget til nærværende forordning.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. december 2003.

På Kommissionens vegne

David Byrne

Medlem af Kommissionen

(1) EFT L 270 af 14.12.1970, s. 1.

(2) EFT L 265 af 3.10.2002, s. 1.

(3) EUT L 187 af 26.7.2003, s. 11.

BILAG

Listen over tilsætningsstoffer under overskriften "E1 Jern - Fe" affattes som følger:

">TABELPOSITION>"
Kommissionens forordning (EF) nr. 676/2003

af 14. april 2003

om ændring af forordning (EF) nr. 1334/2001 om foreløbig tilladelse til et nyt tilsætningsstof til foderstoffer

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/524/EØF af 23. november 1970 om tilsætningsstoffer til foderstoffer(1), senest ændret ved forordning (EF) nr. 1756/2002(2), særlig artikel 3 og 9r, og

ud fra følgende betragtninger:

(1) Ved Kommissionens forordning (EF) nr. 1334/2001 af 2. juli 2001 om foreløbig tilladelse til et nyt tilsætningsstof til foderstoffer(3) blev det foreløbigt tilladt at anvende tilsætningsstoffet kaliumdiformat som et tilsætningsstof til foderstoffer på de betingelser, der fastsattes i forordningen.

(2) Ifølge direktiv 70/524/EØF skal tilladelser vedrørende vækstfremmere knyttes til den, der er ansvarlig for markedsføringen.

(3) Kommissionen er blevet underrettet om, at den, der er ansvarlig for markedsføringen af tilsætningsstoffet kaliumdiformat, nu er en anden, og at det er BASF Aktiengesellschaft.

(4) Den, der er ansvarlig for markedsføringen af tilsætningsstoffet, har forelagt nye oplysninger med henblik på at opnå tilladelse til et højere maksimumsindhold af tilsætningsstoffet i foderstoffer.

(5) Den Videnskabelige Komité for Foder har afgivet en positiv udtalelse om sikkerheden ved det pågældende tilsætningsstof på de nye betingelser for anvendelse.

(6) Forordning (EF) nr. 1334/2001 bør derfor ændres i overensstemmelse hermed.

(7) De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

UDSTEDT FØLGENDE FORORDNING:

Artikel 1

Bilaget til forordning (EF) nr. 1334/2001 affattes som angivet i bilaget til nærværende forordning.

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. april 2003.

På Kommissionens vegne

David Byrne

Medlem af Kommissionen

(1) EFT L 270 af 14.12.1970, s. 1.

(2) EFT L 265 af 3.10.2002, s. 1.

(3) EFT L 180 af 3.7.2001, s. 18.

BILAG

"BILAG

>TABELPOSITION>"
Kommissionens forordning (EF) nr. 1710/2003

af 26. september 2003

om ændring af forordning (EF) nr. 1623/2000 om gennemførelsesbestemmelser til forordning (EF) nr. 1493/1999 om den fælles markedsordning for vin for så vidt angår markedsmekanismer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 806/2003(2), særlig artikel 33, og

ud fra følgende betragtninger:

(1) Afsnit III, kapitel II i Kommissionens forordning (EF) nr. 1623/2000(3), senest ændret ved forordning (EF) nr. 1411/2003(4), indeholder regler for anvendelse af støtteordningen for destillation af vin til konsumalkohol.

(2) I nævnte kapitel er bl.a. perioden for destillationen og den mængde vin under destillationskontrakter, der kan destilleres inden den endelige godkendelsesdato, fastsat. På grund af erfaringen i det foregående produktionsår er det nødvendigt at ændre perioden og vinmængden.

(3) Ifølge nævnte kapitel skal der desuden fastsættes en procentdel af produktionen, med hvilken producenterne kan deltage i denne destillation. Denne procentdel bør fastsættes for produktionsåret 2003/04.

(4) Forordning (EF) nr. 1623/2000 bør ændres i overensstemmelse hermed.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

I artikel 63a i forordning (EF) nr. 1623/2000 foretages følgende ændringer:

1) Stk. 1 affattes således:

"1. Fra den 1. oktober til den 31. december i hvert produktionsår er der adgang til destillation af bordvin og vin egnet til fremstilling af bordvin som omhandlet i artikel 29 i forordning (EF) nr. 1493/1999."

2) Stk. 2, første afsnit, affattes således:"Den mængde bordvin og vin egnet til fremstilling af bordvin, som hver producent kan indgå kontrakter for, er begrænset til en bestemt procentdel af hans produktion af disse vine, der blev anmeldt i et af de tre sidste produktionsår, inklusive det indeværende produktionsårs produktion, hvis den allerede er anmeldt. I et givet produktionsår må producenten ikke ændre det produktionsår, der er valgt som reference for beregningen af denne procentdel. For produktionsåret 2003/04 er procentdelen fastsat til 25 %."

3) Stk. 7 affattes således:

"7. Uanset stk. 5 kan medlemsstaterne godkende kontrakterne inden den 25. januar for en mængde, der ikke overstiger 40 % af den mængde, der er anført i disse kontrakter eller angivelser."

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Den anvendes fra den 1. oktober 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. september 2003.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EUT L 122 af 16.5.2003, s. 1.

(3) EFT L 194 af 31.7.2000, s. 45.

(4) EUT L 201 af 8.8.2003, s. 12.
Kommissionens forordning (EF) nr. 359/2003

af 27. februar 2003

om ændring af forordning (EF) nr. 2771/1999 om gennemførelsesbestemmelser til Rådets forordning (EF) nr. 1255/1999 for så vidt angår interventionsforanstaltninger på markedet for smør og fløde

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved Kommissionens forordning (EF) nr. 509/2002(2), særlig artikel 10, og

ud fra følgende betragtninger:

(1) Efter artikel 6, stk. 3, tredje afsnit, i forordning (EF) nr. 1255/1999 kan beløbet for støtten til privat oplagring af smør forhøjes, hvis markedet, når produktet udlagres, har udviklet sig ugunstigt på en måde, der ikke kunne forudses, da produktet blev indlagret.

(2) I henhold til disse bestemmelser er det i artikel 38 i Kommissionens forordning (EF) nr. 2771/1999(3), senest ændret ved forordning (EF) nr. 1614/2001(4), fastsat, at støttebeløbet på visse betingelser forhøjes eller nedsættes, hvis den ved licitation fastsatte maksimumsopkøbspris i euro (eller national valuta for de lande, der ikke deltager i den fælles valuta), svinger mellem den første og den sidste dag i den oplagringsperiode, som er fastsat ved kontrakt.

(3) Da der ved artikel 4 i forordning (EF) nr. 1255/1999 allerede er fastsat nedsættelser af interventionsprisen indtil 2007, kan nedsættelser af den maksimale interventionsopkøbspris og markedsprisen forventes.

(4) Efter proceduren i artikel 42 i forordning (EF) nr. 1255/1999 bør beløbet for støtten til privat oplagring af smør forhøjes, medmindre Kommissionen træffer anden beslutning, når betingelserne i artikel 6, stk. 3, tredje afsnit, i nævnte forordning er opfyldt. Artikel 38, stk. 2 og 3, i forordning (EF) nr. 2771/1999 bør derfor udgå.

(5) Forordning (EF) nr. 2771/1999 bør derfor ændres.

(6) Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Artikel 38, stk. 2 og 3, i forordning (EF) nr. 2771/1999 udgår.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. februar 2003.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 48.

(2) EFT L 79 af 22.3.2002, s. 15.

(3) EFT L 333 af 24.12.1999, s. 11.

(4) EFT L 214 af 8.8.2001, s. 20.
Rådets forordning (EF) nr. 2319/2003

af 17. december 2003

om ændring af forordning (EØF) nr. 2075/92 om den fælles markedsordning for råtobak

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen,

under henvisning til udtalelse fra Europa-Parlamentet(1),

under henvisning til udtalelse fra Det Europæiske Økonomiske og Sociale Udvalg(2),

under henvisning til udtalelse fra Regionsudvalget, og

ud fra følgende betragtninger:

(1) Ifølge artikel 13, stk. 1, i forordning (EØF) nr. 2075/92(3) finansieres Fællesskabsfonden for tobak ved en tilbageholdelse i præmien for høståret 2002 og 2003 på henholdsvis 2 % og 3 %.

(2) Reformen af den fælles markedsordning for råtobak, som også vedrører Fællesskabsfonden for tobak, er under udarbejdelse. De nye bestemmelser vil formodentlig først træde i kraft i 2005. Det er derfor nødvendigt at fastsætte, hvor stor en procentdel af præmien der skal tilbageholdes for 2004, og i den nuværende overgangssituation bør tilbageholdelsen fastsættes på samme niveau som i 2003.

(3) Ifølge konklusionerne i den rapport om anvendelsen af tobaksfondens bevillinger, som Kommissionen forelagde Rådet i henhold til artikel 13, stk. 1, i forordning (EØF) nr. 2075/92, vil en tilbageholdelse på 3 % være tilstrækkeligt til at dække fondens forventede udgifter.

(4) Forordning (EØF) nr. 2075/92 bør ændres i overensstemmelse hermed -

UDSTEDT FØLGENDE FORORDNING:

Artikel 1

Artikel 13, stk. 1, i forordning (EØF) nr. 2075/92 affattes således:

"1. Der oprettes en Fællesskabsfond for tobak, i det følgende benævnt fonden, som finansieres ved en tilbageholdelse på:

- 2 % af præmien for høståret 2002

- 3 % af præmien for høståret 2003 og 2004."

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. december 2003.

På Rådets vegne

G. Alemanno

Formand

(1) Udtalelse af 16.12.2003 (endnu ikke offentliggjort i EUT).

(2) Udtalelse af 10.12.2003 (endnu ikke offentliggjort i EUT).

(3) EFT L 215 af 30.7.1992, s.70. Senest ændret ved forordning (EF) nr. 806/2003 (EUT L 122 af 16.5.2003, s. 1).
Rådets forordning (EF) nr. 2324/2003

af 17. december 2003

om ændring af forordning (EF) nr. 1037/2001 om tilladelse til udbud eller afsætning til direkte konsum af visse indførte vine, som eventuelt har været underkastet andre ønologiske fremgangsmåder end de i forordning (EF) nr. 1493/1999 omhandlede

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), særlig artikel 45, stk. 2,

under henvisning til forslag fra Kommissionen, og

ud fra følgende betragtninger:

(1) Uanset artikel 45, stk. 1, i forordning (EF) nr. 1493/1999 tillader forordning (EF) nr. 1037/2001(2) import til Fællesskabet af vine fra USA, der har været underkastet visse ønologiske fremgangsmåder, der ikke tillades ifølge fællesskabsbestemmelserne. Denne tilladelse udløber for de ønologiske fremgangsmåder, der omhandles i punkt 1, litra b), i bilaget til forordning (EF) nr. 1037/2001, den 31. december 2003.

(2) Da de bilaterale forhandlinger, der er i gang med USA, først ved årets afslutning fører til et resultat, bør det for at undgå forstyrrelse af handelen fastsættes, at de amerikanske ønologiske fremgangsmåder, der omhandles i punkt 1, litra b), bilaget i forordning (EF) nr. 1037/2001, fortsat skal tillades, indtil aftalen på grundlag af nævnte forhandlinger træder i kraft, dog senest indtil 31. december 2005.

(3) Forordning (EF) nr. 1037/2001 bør derfor ændres -

UDSTEDT FØLGENDE FORORDNING:

Artikel 1

I artikel 1, stk. 1, andet afsnit i forordning (EF) nr. 1037/2001 erstattes "den 31. december 2003" af "den 31. december 2005".

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. december 2003.

På Rådets vegne

G. Alemanno

Formand

(1) EFT L 179 af 14.7.1999, s. 1. Forordning senest ændret ved Kommissionens forordning (EF) nr. 1795/2003 (EFT L 262 af 14.10.2003, s. 13).

(2) EFT L 145 af 31.5.2001, s. 12.
Kommissionens forordning (EF) nr. 1582/2003

af 10. september 2003

om berigtigelse af forordning (EF) nr. 1433/2003 om gennemførelsesbestemmelser til Rådets forordning (EF) nr. 2200/96 for så vidt angår driftsfonde, driftsprogrammer og finansiel støtte

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved Kommissionens forordning (EF) nr. 47/2003(2), særlig artikel 48, og

ud fra følgende betragtninger:

(1) I Kommissionens forordning (EF) nr. 1433/2003(3) er der i artikel 28, stk. 1, vedrørende overgangsbestemmelser fastsat en dato for, hvornår producentorganisationerne skal have anmodet om de fornødne ændringer til de operationelle programmer, som medlemsstaterne har godkendt inden ikrafttrædelsen af nævnte forordning, og som fortsat løber i 2004.

(2) Det har vist sig, at bestemmelsen vedrørende datoen ikke svarer til den foranstaltning, som forvaltningskomitéen har fået forelagt. Datoen bør derfor ændres -

UDSTEDT FØLGENDE FORORDNING:

Artikel 1

I artikel 28, stk. 1, i forordning (EF) nr. 1433/2003 ændres datoen "den 15. september 2003" til "den 15. oktober 2003".

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. september 2003.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 1.

(2) EFT L 7 af 11.1.2003, s. 64.

(3) EUT L 203 af 12.8.2003, s. 25.
Kommissionens forordning (EF) nr. 47/2003

af 10. januar 2003

om ændring af bilag I til Rådets forordning (EF) nr. 2200/96

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 545/2002(2), særlig artikel 2, stk. 3, og

ud fra følgende betragtninger:

(1) Bilag I i forordning (EF) nr. 2200/96 indeholder en liste over produkter, der er bestemt til levering til forbrugeren i frisk tilstand, og som er omfattet af normer.

(2) Pakninger med forskellige arter af frugter og grøntsager finder stadig større udbredelse på markedet og imødekommer nogle forbrugeres ønsker.

(3) Loyal forretningspraksis kræver, at friske frugter og grøntsager, der sælges i samme pakning, er af samme kvalitet. Dette indebærer, at listen over produkter, der er omfattet af normer for markedsføring, må udvides til at omfatte andre produkter, når disse sælges i pakninger sammen med produkter, der allerede er anført på den pågældende liste.

(4) Derfor bør bilag I til forordning (EF) nr. 2200/96 ændres.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

I bilag I til forordning (EF) nr. 2200/96 indsættes:

"Andre produkter nævnt i artikel 1, når de sælges sammen med mindst et af produkterne i dette bilag i en pakning af en nettovægt på under 3 kg."

Artikel 2

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. januar 2003.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 1.

(2) EFT L 84 af 28.3.2002, s. 1.
Kommissionens forordning (EF) nr. 547/2003

af 27. marts 2003

om forhåndsudnyttelse af kontingentet for visse tekstilvarer som følge af Malaysias licensoverskridelse

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande(1), senest ændret ved forordning (EF) nr. 138/2003(2), særlig artikel 8, og

ud fra følgende betragtninger:

(1) De malaysiske myndigheder har i 2002 udstedt flere licenser til udførsel af tekstilvarer under kategori 5 og 6 (anorakker og benklæder) end det kontingentniveau, som Malaysia og Det Europæiske Fællesskab har aftalt, giver mulighed for. Det betyder, at der ikke er tilstrækkelige mængder til rådighed til indførsel af varer under disse kategorier, som i 2002 blev afsendt ud over kontingentet for 2002, selv efter brug af fleksibilitetsbestemmelserne i bilag VIII i forordning (EØF) nr. 3030/93.

(2) Ifølge artikel 8 i forordning (EØF) nr. 3030/93 kan Kommissionen åbne mulighed for yderligere indførsler under særlige omstændigheder, og navnlig i tilfælde af leverandørlandets myndigheders licensoverskridelse skal den supplerende mængde, der indrømmes, trækkes fra det kvantitative loft for samme varekategori for det efterfølgende kontingentår, dvs. 2003.

(3) Det er ganske vist usædvanligt at forvalte tekstilimportbestemmelserne således, at der indrømmes supplerende mængder for et kontingentår med en tilsvarende reduktion af kontingentet for det følgende år i tilfælde af licensoverskridelse i henhold til artikel 8 i forordning (EØF) nr. 3030/93, men det er anerkendt, at Malaysia hidtil har udstedt eksportlicenser i overensstemmelse med aftalen med Det Europæiske Fællesskab, og at de malaysiske myndigheder i dette tilfælde har samarbejdet for at begrænse den negative virkning af licensoverskridelsen.

(4) Foranstaltningerne i denne forordning er i overensstemmelse med udtalelse fra Tekstiludvalget -

UDSTEDT FØLGENDE FORORDNING:

Artikel 1

Malaysia indrømmes følgende supplerende mængder i kontingentåret 2002:

>TABELPOSITION>

Disse mængder fratrækkes det tilsvarende kvantitative loft for 2003.

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. marts 2003.

På Kommissionens vegne

Pascal Lamy

Medlem af Kommissionen

(1) EFT L 275 af 8.11.1993, s. 1.

(2) EFT L 23 af 28.1.2003, s. 1.